
DOA AGUNG 


Buku 
ini dihadiahkan 
khas untuk semua pencinta 
ilmu dan kebenaran. Semoga segala 
mukara hikmah yang terdapat di dalam 
buku ini dapat dimanfaatkan untuk 
kebahagiaan hidup di 
duma dan juga 
aklurat. 

Mukadimah Penterjemah 


Atas nama Yang Kasih, daku menulis. Selawat dan salam, 
buat kekasih. 

Segala puji bagi Allah, dulu kini dan selamanya, atas 
kurniaanNya mengizinkan kita menterjemahkan Doa Agung 
munajat Imam alFarabi rahimahullah, ke dalam bahasa 
melayu. Demikian dengan tujuan untuk mendekatkan umat 
kita, dengan karya-karya asal ahli Hikmah agung ini, yang 
sering meniti di bibir, dan cinta kepadanya tersemat di hati 
sejak lama. 

Rujukan utama kita dalam terjemahan ini ialah teks 
adDu'a alAzim (diterjemahkan: Doa Agung) yang 
ditahgig/ dikaji oleh Prof. Muhsin Mahdi, cet. ke-3 dalam 
Kitab alMillah wa anNusus alUkhra, Dar alMasyrig, Beirut 
2001M. 

Sesungguhnya tertakluk dalam  pengetahuanNya 
jugalah, bahawa kita ingin sekali mensyarahkan isi 
kandungan dan rumus yang digunakan Imam alFarabi dalam 
munajatnya ini. Hal ini kerana, beliau berbahasa dengan 
bahasa yang biasa digunakan ahlinya, serta wujudnya 
beberapa iStilah di dalam munajatnya ini, seperti Ikhwan 
asSafa, mendekatkan kita kepada teka-teki bahawa adakah 
falsafah dalam sejarah Islam sejak awalnya lagi memang 
sudah digiatkan oleh kelompok murni ini, atau ia sekadar 
nama? Namun kita tundakan dulu syarahannya, kerana 
demikian paSti akan memakan waktu, dan berjaga di malam- 
malam yang panjang, untuk sampai kepada apa yang 

dikehendaki oleh sang imam. 

Sesungguhnya tiada apa yang kita miliki melainkan 
kesalahan dan kesilapan. Sementara seluruh kebaikan itu 
hanyalah milik Allah. Sekiranya terdapat sebarang 
kekurangan dan kesilapan dalam terjemahan ini, mohon 
segera dimaklumkan agar segera diperbetulkan, kerana tiada 
kitab yang sempurna melainkan alOuran. 

Terima kasih kita ucapkan buat pihak Baytul Hikma atas 
kesudian menerbitkan dan menyebarkannya secara gratis 
nan online. Yiada hakcipta yang kita tuntut di balik terbitan 
ini, ia bebas diulangcetak dan disebarkan oleh sesiapa saja, 
dan digunakan dalam kajian-kajian. 

Allah Maha Mengetahui. 


SyAFIg ATTAUHIDI (Mohammad Syafig Ismail) 
Dhuha 18 Jumada atsT sanyyah 1440H, 23 Februari 2019M 
Maktabah atTauhudi, Negeri Sabah alMahmnyah billah 


Doa Agung 


(Al-Du@ al-Azim) 


Al-Farabi 


Penterjemah 


Mohammad Syafig Ismail 


Doa Agung 
(Al-Du@ al-Azim) 


Al-Farabi 


Penterjemah 


Mohammad Syafig Ismail 


Atas nama Allah Yang Maha Kasih nan Maha Sayang 


Wahai Allah, daku memohon daripadaMu, wahai Yang 
Wajib alWujud, wahai Illatul Tlal (Punca segala Punca), 
wahai Yang Oadim nan sentiasa, agar Dikau melindungiku 
daripada sebarang kesilapan, dan agar Dikau menjadikan 
impianku ialah segala amalan yang menjadi keredhaanMu. 

Wahai Allah, kurniakanlah kepadaku kemuliaan- 
kemuliaan yang terhimpun, dan rezekikanlah urusanku yang 
baik penghujungnya. Jayakanlah segala maksudkan dan 
tujuanku, wahai Tuhan Timur dan Barat. 


Tuhan alfawar alkunnas (bintang-bintang) yang tujuh yang, 
memancur daripada alkaun seperti pancuran di lembah 


Mereka itulah pelaku-pelaku daripada kehendakNya yang, 
kemuliaannya menggenapi seluruh jauhar 


Daku mengharapkan kebaikan daripadaMu, dan daku memerah 
(kebaikan) daripada, 
&Kuhal, Utarid dan Musytari 


Wahai Allah, pakaikanlah daku perhiasan (akhlak) yang 
indah, kemuliaan para Nabi, kebahagiaan orang-orang kaya, 
ilmu para hukama' (ahli falsafah), dan kekhusyukan golongan 
yang bertakwa. 

Wahai Allah, selamatkanlah daku daripada alam 
kecelakaan dan kefanaan. Jadikanlah daku daripada Ikhwan 
asSofa (Saudara yang Murni) dan Ashab alWafa' (Mereka 
yang Menunaikan Sumpahsetia), serta penduduk Langit, 
bersama para siddigin dan syuhada. 

Dikaulah Allah, yang Tiada Tuhan selain daripadaMu 
— Punca segala sesuatu, dan Cahaya bumi dan langit. 
Kurniakanlah kepadaku limpahan (cahaya) daripada alAg! 
alFa'al, wahai Yang Maha Mulia nan Maha Memuliakan. 
Jadikanlah jiwaku murni dengan cahaya hikmah 
kebijaksanaan. Gerakkanlah daku kepada mensyukuri segala 
nikmat yang Dikau #Stimewakan daku dengannya. 
Perlihatkanlah kebenaran kepadaku itu sebagai kebenaran, 
kurniakanlah ilham kepadaku agar mengikutinya. 
(Perlihatkanlah) kebatilan kepadaku itu sebagai kebatilan, 
dan jauhkanlah diriku daripada mempercayainya dan 
mendengarnya. Jadikanlah jiwaku murni daripada tanah 
huyuli (materi), sesungguhnya Dikaulah Punca yang 
Pertama! 


Wahai Punca bagi segala sesuatu, dan Yang, 
keranaNyalah wujud (segala sesuatu) daripada limpahanNya 
nan terpancur 


Tuhan segala langit yang bertingkat, dan yang menciptakan pusat, 
di tengah-tengah (antara langit itu) yang terbentuk daripada 
bumi dan lautan 


Sesungguhnya daku menyeruMu, meminta perlindungan 
nan pedosa pula, 
ampunilah dosa si pendosa uni nan kurang (beramal) 


Jadikanlah unsurku ini murm dengan limpahan danpadaMu wahai 
Tuhan segala, daripada, 
kekotoran segala semulajadi dan unsur-unsur (yang lain). 


Wahai Allah, Tuhan bagi seluruh diri-diri yang tinggi 
(kedudukannya), dan Jirim-jirim falak, serta jiwa-jiwa samawi, 
sesungguhnya syahwat kemanusiaan telah menumpaskan 
hambaMu ini, demikian juga cinta(nya) kepada syahwat dan 
dunia yang rendah ini. Jadikanlah ismah perlindunganMu itu 
sebagai perisai buatku daripada mencampuradukkan (yang 
benar daripada yang salah), dan tagwa kepadaMu itu sebagai 
kubu perlindunganku daripada sebarang pengabaian. 
Sesungguhnya Dikau Maha Meliputi segala sesuatu. 

Wahai Allah, selamatkanlah daku daripada penjara 
unsur yang empat, dan pindahkanlah daku kepada sisiMu 
nan luas dan tertinggi. 

Wahai Allah, jadikanlah kecukupan itu sebagai sebab 
untuk memutuskan hubungan yang tercela antaraku dan 
jisim-jisim ketanahan serta kegelisahan yang kauni. 
Jadikanlah hikmah (falsafah) itu sebab kepada kesatuan diriku 
dengan alam Ilahi dan jiwa-jiwa samawi 

Wahai Allah, gerakkanlah jiwaku dengan roh kudus 
yang mulia, dan jadikanlah akal serta pancainderaku terkesan 
dengan hikmah yang tertinggi. Jadikanlah para malaikat itu 
temanku, ganti kepada alam tabi'ie ini. 

Wahai Allah, ilhamkanlah hidayat petunjuk kepadaku. 
Kukuhkanlah imanku dengan tagwa, dan jadikanlah daku 
benci kepada cinta dunia. 


Wahai Allah, kuatkanlah dzatku, untuk menumpaskan 
syahwat yang fana. Jadikanlah diriku di kedudukan jiwa-jiwa 
yang kekal, dan jadikanlah ia (jiwaku ini) tergolong daripada 
jauhar yang mulia nan berharga, di syurga-syurga yang 
tinggi. 

Maha Suci Dikau, wahai Allah, yang mendahului 
seluruh kewujudan, yang ia (kewujudan itu) berkata-kata 
(tentang kedahuluanMu) dengan lisan hal dan lisan 
perkataan. Sesungguhnya Dikaulah yang Maha Memberi 
segala sesuatu itu sesuai haknya, dengan penuh hikmah. 
Dikaulah yang menjadikan kewujudannya — sekiranya 
dibandingkan dengan ketiadaannya — sebagai nikmat dan 
rahmat (buatnya). Sesungguhnya seluruh dzat yang ada 
padanya (kewujudan ini) dan seluruh 'aradh (sifat 
mendatang) itu berhak mendapat kurniaMu nan bersyukur 
pula kepada nikmat pemberianMu, “Sesungguhnya segala 
sesuatu itu bertasbih memujiNya akan tetapi kalian tidak 
mengerti tasbih mereka...” (allsra', 44) 

Maha Suci Dikau, Maha Tinggi Dikau! Sesungguhnya 
dikaulah Allah Yang Esa nan Tunggal, Yang Jadi Tempat 
Tujuan, Yang Tidak Melahirkan dan Tidak Dilahirkan pula, 
Yang Tiada sekutu bagiNya sesuatu apapun. 

Wahai Allah, sesungguhnya jiwaku telah terpenjara 
dalam penjara unsur yang empat, dan terdapat pula syahwat- 
syahwat yang ditugaskan untuk memburunya (jiwa ini). 

Wahai Allah, kukuhkanlah dia dengan perlindungan 
ismah buatnya (jiwa ini). Berlaku lembutlah kepadanya 
dengan penuh kasih, yang mana Dikau adalah yang terlayak 
buatnya, dan dengan sifat pemurah yang melimpah, yang 
mana Dikau adalah yang terlayak buatnya juga. 

Kurniakanlah dia taubat yang memulangkannya kepada 

alamnya yang samawi. Perlekaskanlah kembalinya ia jiwa 
ini) kepada makamnya yang kudus suci. 

Terbitkanlah pada kegelapannya (jiwa ini) akan mentari 
daripada al'Agl alFa'al. Hapuskanlah segala gelapnya 
kejahilan dan kezaliman daripadanya. 

Jadikanlah potensi yang wujud di dalam dirinya itu 
wujud pula secara hakiki (yakni menjadi manusia sempurna). 

Keluarkanlah dia daripada kegelapan kejahilan kepada 
cahaya hikmah dan sinaran akal. Allahlah pelindung bagi 
kaum yang beriman, Dia mengeluarkan mereka daripada 
kegelapan kepada cahaya. (alBagarah, 257). 

Wahai Allah, perlihatkanlah kepada jiwaku gambaran 
cidos yang ghaib nan baik di dalam mimpinya (jiwa ini), dan 
gantikanlah ia (mimpi itu), daripada mimpi kosong, kepada 
mimpi yang baik dan berita yang benar. 

Sucikanlah dia daripada kekotoran yang didapatinya 
daripada perkara yang dicerap pancainderanya dan segala 
perkara yang terlintas dalam fikirannya. Hapuskanlah 
kekotoran tabi'1 semulajadi daripada dirinya. Dudukkanlah 
dia di alam jiwa, pada kedudukan yang tertinggi. 

Allahlah yang mengurniakan hidayat petunjuk 
kepadaku, mencukupkanku, dan mengurniakan 
perlindungan. 

Segala puji bagi Allah, satu-satunya. Selawat dan salam 
Allah buat Dia yang tiada nabi lagi sesudahnya. 

Alhamdulillah, 
segala puji bagi Allah, 
dahulu, kini dan selamanya, atas 
penyempurnaan terjemahan bagi Doa 
Agung ini, pada subuh 18 Jumada atsT'saniyah 
1440H, bersamaan sabtu 23 Februari 2019M, di Maktabah 
atTauhidi, negeri Sabah alMahnmyyah billah, di tangan 
empunya segala dosa dan kesilapan Syafig at Tauhidi. 
Semoga Allah yang baik menerimanya dan 
mengumumkan manfaatnya 
kepada seluruh 
umat. 

